ଆରସିବି କୋଚିଂ ଟିମ୍ରେ କର୍ଷ୍ଟେନ, ନେହେରା\nବାଙ୍ଗାଲୋର, ୨।୧(ପି.ଟି.)- ଇଣ୍ଡିଆନ ପ୍ରିମିୟର ଲିଗ୍(ଆଇପିଏଲ)ର ୧୧ତମ ସଂସ୍କରଣ ପାଇଁ ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର(ଆରସିବି)ର କୋଚିଂ ଷ୍ଟାଫ୍ ପରିବର୍ତ୍ତନ ହୋଇଛି। ପୂର୍ବତନ ଭାରତୀୟ କୋଚ୍ ଗ୍ୟାରୀ କର୍ଷ୍ଟେନ ଏବଂ ନିକଟରେ ଅବସର ନେଇଥିବା ଆଶିଷ ନେହେରା ଯଥାକ୍ରମେ ବ୍ୟାଟିଂ ଓ ବୋଲିଂ କୋଚ୍ ନିଯୁକ୍ତ ହୋଇଛନ୍ତି।\nଆରସିବି କୋଚିଂ ଟିମ୍ରେ କର୍ଷ୍ଟେନ, ନେହେରା\t January 2nd, 14:17 PM January 2nd, 14:17 PM\nବାଙ୍ଗାଲୋର, ୨।୧(ପି.ଟି.)- ଇଣ୍ଡିଆନ ପ୍ରିମିୟର ଲିଗ୍(ଆଇପିଏଲ)ର ୧୧ତମ ସଂସ୍କରଣ ପାଇଁ ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର(ଆରସିବି)ର କୋଚିଂ ଷ୍ଟାଫ୍ ପରିବର୍ତ୍ତନ ହୋଇଛି। ପୂର୍ବତନ ଭାରତୀୟ କୋଚ୍ ଗ୍ୟାରୀ କର୍ଷ୍ଟେନ ଏବଂ ନିକଟରେ ଅବସର ନେଇଥିବା ଆଶିଷ ନେହେରା ଯଥାକ୍ରମେ ବ୍ୟାଟିଂ ଓ ବୋଲିଂ କୋଚ୍ ନିଯୁକ୍ତ ହୋଇଛନ୍ତି। ଅତିରିକ୍ତଭାବେ କର୍ଷ୍ଟେନ ଓ ନେହେରା ମଧ୍ୟ ଟିମ୍ର ମେଣ୍ଟର ଭୂମିକା ତୁଲାଇବେ। ଦକ୍ଷିଣ ଆଫ୍ରିକାର କର୍ଷ୍ଟେନ ଗତ ସପ୍ତାହରେ ଆରସିବି ସହିତ ଚୁକ୍ତି କରିଛନ୍ତି। ଆଇପିଏଲରେ ଦ୍ୱିତୀୟଥରପାଇଁ ସେ ବ୍ୟାଟିଂ କୋଚ୍ ଦାୟିତ୍ୱ ତୁଲାଇବାକୁ ଯାଉଛନ୍ତି। ପୂର୍ବରୁ ସେ ୨୦୧୫ରେ ଦିଲ୍ଲୀ ଡେୟାରଡେଭିଲ୍ସ ସହିତ ଥିଲେ। ଆରସିବି ମୁଖ୍ୟ କୋଚ୍ଭାବେ ନ୍ୟୁଜିଲାଣ୍ଡର ଡାନିଏଲ ଭିଟ୍ଟୋରୀଙ୍କୁ ଅପରିବର୍ତ୍ତିତ ରଖିଛି। ସେ ୨୦୧୪ରୁ ଏହି ଦଳ ସହିତ ଜଡ଼ିତ ଅଛନ୍ତି। ଆଇପିଏଲ ପାଇଁ ଖେଳାଳି ନିଲାମ ଚଳିତମାସ ୨୭ ଓ ୨୮ ତାରିଖରେ ହେବାକୁଥିବାବେଳେ ଆରସିବି ଟ୍ରେଣ୍ଟ ଉଡ୍ହିଲ୍ ଏବଂ ଆଣ୍ଡ୍ର୍ୟୁ ମ୍ୟାକ୍ଡୋନାଲ୍ଡଙ୍କ ଦାୟିତ୍ୱରେ ପରିବର୍ତ୍ତନ କରିଛି। ଉଡ୍ହିଲ୍ ବ୍ୟାଟିଂ ପ୍ରତିଭାର ବିକାଶ, ବିଶ୍ଳେଷକ ଏବଂ ଫିଲ୍ଡିଂ କୋଚ୍ ଦାୟିତ୍ୱ ତୁଲାଇବେ। ପୂର୍ବରୁ ବୋଲିଂ କୋଚ୍ ଥିବା ମ୍ୟାକଡୋନାଲ୍ଡ ଏବେ ବୋଲିଂ ପ୍ରତିଭାଙ୍କ ବିକାଶ ଏବଂ ବିଶ୍ଳେଷକ ଦାୟିତ୍ୱରେ ରହିବେ। "ଗ୍ୟାରୀ ଓ ଆଶିଷ କୋଚିଂ ଟିମ୍ରେ ସାମିଲ ହୋଇଥିବାରୁ ମୁଁ ବହୁତ ଖୁସି। ସେମାନଙ୍କୁ ମୁଁ ସ୍ବାଗତ କରୁଛି। ଉଭୟଙ୍କର କ୍ରିକେଟ ଉପରେ ଅଗାଧ ଜ୍ଞାନ ଅଛି। ଆଗାମୀ ସିଜନରେ ଆରସିବି ଭଲ ପ୍ରଦର୍ଶନ କରିବା ଆଶା" ବୋଲି ଭିଟ୍ଟୋରୀ ପ୍ରକାଶ କରିଛନ୍ତି।
